پاکستان کے باقی اضلاع کی طرح ضلع لیہ میں بھی سہرانی قوم کافی تعداد میں آباد ہے۔اگر لیہ میں آباد سہرانی قوم کی تاریخ پر نظر ڈالی جائے تو 1857 کی جنگ آزادی کے بعد جب مسلمانوں کا قتل عام شروع ہوا تو ایک خاتون جو گرمانی قوم سے تعلق رکھتی تھیں ان کی شادی سہرانی قوم میں ہوئی اور وہ دائی کا کام کرتی تھی۔وہ 1857 میں انگریزوں کے خوف سے اپنے معصوم بیٹے کو کپڑے میں لپیٹ کے جس کی عمر اس وقت ایک سال تھی چوک قریشی ( ضلع مظفر گڑھ ) سے اپنے بیٹے جس کا نام عمر علی تھا کو ساتھ لے کر اپنے بھائی کے گھر تونسہ شریف( ضلع ڈیرہ غازی خان ) آ کر رہائش اختیار کر لی۔تونسہ شریف اس وقت شدید پانی کی قلت کا شکار ہوتا تھا اور اپریل،مئی کے مہینوں میں تونسہ کے لوگ گندم اور جو وغیرہ کی کے لیے دیہاتوں ( بیٹ ) کا رخ کرتے تھے۔اس وجہ سے عمر علی کی والدہ اپنے بھائی اور بیٹے کے ہمراہ بیٹ زور ( جو ضلع لیہ کا ایک گاؤں ہے ) گندم کاٹنے کے لیے گئے پر زؤر قوم کافی تعداد میں آباد تھی تو انھوں نے عمر علی اور اس کی والدہ کو رہائش دے دی ۔
Entity: ڈیرہ غازی خان — Type: /location/city, /location